open-index/open-wikipedia-markdown huggingface dataset:
Γκριν Μπέι (Ουισκόνσιν)

Το **Γκριν Μπέι** (αγγλικά: *Green Bay*) είναι πόλη και η έδρα της κομητείας Μπράουν στην πολιτεία Ουισκόνσιν των ΗΠΑ. Βρίσκεται στον Κόλπο Γκριν Μπέι, μια υπολεκάνη της λίμνης Μίσιγκαν, στις εκβολές του ποταμού Φοξ. Έχει υψόμετρο 581 πόδια (177 μ) επάνω από τη στάθμη της θάλασσας και βρίσκεται 112 μίλια (180 χλμ) βόρεια του Μιλγουόκι. Ο πληθυσμός της ήταν 104.057 στην απογραφή του 2010. Είναι η τρίτη μεγαλύτερη πόλη στην πολιτεία του Ουισκόνσιν, μετά το Μιλγουόκι και το Μάντισον. Είναι επίσης η τρίτη μεγαλύτερη πόλη στη δυτική ακτή της λίμνης Μίσιγκαν, μετά το Σικάγο και το Μιλγουόκι. Είναι επίσης η έδρα των Γκριν Μπέι Πάκερς του πρωταθλήματος NFL, γεγονός που τη καθιστά τη μικρότερη μητροπολιτική περιοχή στις ΗΠΑ που φιλοξενεί ένα μεγάλο επαγγελματικό αθλητικό σύλλογο.

Το Γκριν Μπέι είναι η κύρια πόλη της μητροπολιτικής περιοχής Γκριν Μπέι, η οποία καλύπτει τις κομητείες Μπρόυν, Kewaunee, και Oconto  και είχε συνολικό πληθυσμό 282.599 στην απογραφή του 2000. Είναι μια βιομηχανική πόλη με πολλά εργοστάσια χαρτιού και συσκευασίας κρεάτων, και ένα λιμάνι στον Κόλπο Γκριν Μπέι, ένας βραχίονας της λίμνης Μίσιγκαν που οι ντόπιοι το ονομάζουν ως Κόλπο του Γκριν Μπέι για να αποφευχθεί η σύγχυση με την πόλη. Στην πόλη βρίσκεται το Εθνικό Μουσείο Σιδηροδρόμων, το Μουσείο Neville Public, με εκθέσεις τέχνης, ιστορίας και επιστήμης και το Πανεπιστήμιο του Wisconsin-Green Bay.

## Παραπομπές


Κατηγορία:Πόλεις του Ουισκόνσιν
Κατηγορία:Έδρες κομητειών του Ουισκόνσιν
Καταφύγι (αποσαφήνιση)

Με την ονομασία **Καταφύγι** μπορεί να αναφέρονται:

## Οικισμοί
; Σύγχρονοι οικισμοί
* Καταφύγι Αιτωλοακαρνανίας, οικισμός του δήμου  Ναυπακτίας της περιφερειακής ενότητας Αιτωλοακαρνανίας.
* Καταφύγι Ικαρίας, οικισμός της νήσου Ικαρία.
* Καταφύγι Καρδίτσας, οικισμός του δήμου Καρδίτσας και της ομώνυμης περιφερειακής ενότητας.

; Καταργημένοι οικισμοί
* Καταφύγι Ημαθίας, πρώην οικισμός της κοινότητας Νησίου του νομού Θεσσαλονίκης που καταργήθηκε το 1928.
* Καταφύγι Λακωνίας, πρώην οικισμός του δήμου Καρυουπόλεως του νομού Λακωνικής που καταργήθηκε το 1908.

; Διάφορα
* Καταφύγι Γρεβενών, πρώην ονομασία του οικισμού Καλλιθέα της περιφερειακής ενότητας Γρεβενών.

## Δείτε επίσης
* Καταφύγιο (αποσαφήνιση)

Κατηγορία:Αποσαφηνίσεις ελληνικών τοπωνυμίων
Ευριπίδης Καφαντάρης

Ο **Ευριπίδης Καφαντάρης**, (Μορφοβούνι Καρδίτσας 27 Δεκεμβρίου 1947), είναι Έλληνας γεωπόνος, συγγραφέας και πολιτικός. 

Τελείωσε το δημοτικό σχολείο της γενέτειρας του έπειτα το γυμνάσιο στην Καρδίτσα, σπούδασε γεωπονική στο Πανεπιστήμιο Θεσσαλονίκης. Εργάστηκε ως Γεωπόνος στο υπουργείο γεωργίας αλλά και σαν ιδιώτης έως το 1982 που πολιτεύτηκε με το ΠΑΣΟΚ.

## Πολιτική καριέρα
Το 1982 διορίστηκε νομάρχης Αχαΐας έως το 1985, έπειτα μετατέθηκε στην νομαρχία Μαγνησίας έως το 1987. Εκλέχτηκε βουλευτής του νομού Καρδίτσας στις εκλογές του 1993. Χρημάτισε επίσης σε πολλές πολιτικές θέσεις αλλά και σε συλλόγους. Το 2012 αποχώρησε από το ΠΑΣΟΚ

## συγγραφικό έργο
* *Σε τροχιά επαγρύπνησης*, 1993
* *Η γυναίκα του δραπέτη*, 1997

## Παραπομπές


Κατηγορία:Βουλευτές Καρδίτσας
Κατηγορία:Έλληνες συγγραφείς του 21ου αιώνα
Κατηγορία:Νομάρχες Αχαΐας
Φορτούνα Ντύσσελντορφ

Η **Φορτούνα Ντύσσελντορφ** (γερμανικά: *Fortuna Düsseldorf*) είναι γερμανικός αθλητικός σύλλογος από το Ντύσσελντορφ που ιδρύθηκε το 1895. Αγωνίζεται στην Α΄ κατηγορία του γερμανικού πρωταθλήματος. Η έδρα της είναι το Merkur Spiel-Arena, 54.600 θέσεων. Η ομάδα έχει κατακτήσει 1 φορά το Γερμανικό Πρωτάθλημα ποδοσφαίρου και δύο το Κύπελλα Γερμανίας 

## Παραπομπές


## Εξωτερικοί σύνδεσμοι
* Επίσημος ιστότοπος της ομάδας 

Κατηγορία:Ιδρύσεις αθλητικών συλλόγων το 1895
Κατηγορία:Ιδρύσεις ποδοσφαιρικών ομάδων το 1895
Staples Center

Το **Staples Center** είναι ένα κλειστό γήπεδο πολλαπλών χρήσεων στο κέντρο της πόλης του Λος Άντζελες στις ΗΠΑ. Εγκαινιάστηκε στις 17 Οκτωβρίου του 1999, και είναι μία από τις μεγαλύτερες αθλητικές εγκαταστάσεις στην ευρύτερη περιοχή του Λος Άντζελες. Ανήκει στην εταιρεία *LA Arena* και το *Anschutz Entertainment Group*. Η αρένα είναι η έδρα των Λος Άντζελες Λέικερς και των Λος Άντζελες Κλίπερς του National Basketball Association (NBA), το Λος Άντζελες Κινγκς του National Hockey League (NHL), και των Λος Άντζελες Σπαρκς του (WNBA). Το Staples Center φιλοξενεί επίσης πάνω από 250 εκδηλώσεις και σχεδόν 4 εκατομμύρια επισκέπτες το χρόνο.

## Εικόνες

 Downtown-Los-Angeles-LA-Live-Aerial-view-from-south-August-2014.jpg|Εξωτερική όψη του γηπέδου
 ClippersStaples.JPG|Άποψη του γηπέδου


## Παραπομπές


## Εξωτερικοί σύνδεσμοι

*Staples Center official website
*AEG Worldwide
*Time lapse video switching between sports 

Κατηγορία:Γήπεδα καλαθοσφαίρισης στις Ηνωμένες Πολιτείες
Κατηγορία:Λος Άντζελες
Κατηγορία:Γήπεδα χόκεϊ επί πάγου στις Ηνωμένες Πολιτείες
Κατηγορία:Μουσική στο Λος Άντζελες
Ηλίας Παπαηλιόπουλος

Ο **Ηλίας Παπαηλιόπουλος**, (Άμφισσα 1817 - ;;), ήταν Έλληνας πολιτικός .

## Βιογραφία
Καταγόταν από παλιά οικογένεια της Άμφισσας, ήταν γιος του αγωνιστή του 1821 και πολιτικού Ασημάκη Παπαηλιόπουλου. Ήταν παντρεμένος σε πρώτο γάμο το 1847 με την Φωτεινή Γιαγτζή από την Άμφισσα αλλά πέθανε μετά από τρία χρόνια, δεύτερη φορά παντρεύτηκε το 1858 την Πηνελόπη Λιδωρίκη από την Άμφισσα κόρη του Αθανάσιου Λοιδωρίκη κυρία επί τιμών της βασίλισσας. Ο γάμος του με την Φωτεινή έγινε στο παλάτι παρουσία του βασιλικού ζεύγους με κουμπάρο τον τότε πρωθυπουργό Αθανάσιο Μιαούλη.

Ήταν φιλοβασιλικός και είχε χρηματίσει νομάρχης σε πολλές περιοχές της Ελλάδος. Ως Νομάρχης Ευβοίας εργάστηκε για την κατασκευή της κινητής γέφυρας του Ευρίπου που εγκαινιάστηκε το 1858 με την παρουσία του βασιλικού ζεύγους, στα εγκαίνια αυτά μάλιστα γνώρισε και την δεύτερη σύζυγό του. Νομάρχης Αχαΐας και Ήλιδος την περίοδο 1859 - 1862, το 1962 κατά την νομαρχία του ξέσπασε στην Πάτρα στάση κατά του Όθωνα λόγω της φιλοβασιλικής του στάσης έφυγε από την νομαρχία. 

Είχε εκλεγεί βουλευτής Παρνασσίδος στις εκλογές του 1881, έπειτα ήταν υπουργός Εσωτερικών στην Κυβέρνηση Δημήτριου Βάλβη 1886.

## Παραπομπές


## Πηγές
* 

Κατηγορία:Βουλευτές Παρνασσίδος
Κατηγορία:Νομάρχες Αχαΐας και Ήλιδος
Κατηγορία:Νομάρχες Ευβοίας
Κατηγορία:Έλληνες υπουργοί Εσωτερικών
Live at the Boat Club

Το **Live at the Boat Club** είναι ζωντανά ηχογραφημένος δίσκος, του ροκ συγκροτήματος Trapeze, του οποίου οι ηχογραφήσεις έγιναν στο "Boat Club" του Νότιγχαμ, στις 13 Σεπτεμβρίου 1975. Ο δίσκος κυκλοφόρησε 28 χρόνια αργότερα, σε μορφή CD από την εταιρεία "Major League", στις 5 Αυγούστου 2003. Τα τραγούδια τα οποία περιέχει, προέρχονται από τους στούντιο δίσκους "*[[Medusa (άλμπουμ των Trapeze)|Medusa]]*", "*[[You Are the Music...We're Just the Band]]*", "*[[Hot Wire]]*" και "*[[Trapeze (άλμπουμ 1976)|Trapeze]]*". Η παραγωγή του άλμπουμ έγινε από τον Μάικλ Ντίξον.

## Τραγούδια
# **Back Street Love** - 5:13
# **You Are The Music, We're Just The Band** - 5:19
# **Jury** - 13:59
# **Star Breaker** - 3:37
# **Way Back to the Bone** - 9:44
# **Medusa** - 8:07
# **Black Cloud** - 15:30
# **Sunny Side of the Street** - 2:58
# **The Raid** - 3:55

## Τα μέλη των Trapeze
Το *Live at the Boat Club* ηχογραφήθηκε από τους εξής μουσικούς:

* **Μελ Γκάλεϊ** - *κιθάρα, φωνητικά*
* **Ρομπ Κέντρικ** - *κιθάρα, δεύτερα φωνητικά*
* **Πητ Ράιτ** - *μπάσο*
* **[[Ντέιβ Χόλαντ]]** - *τύμπανα, δεύτερα φωνητικά*

## Παραπομπές

## Πηγές
* Barnes & Noble review

Κατηγορία:Δισκογραφία των Trapeze
Κατηγορία:Άλμπουμ του 2003
The Final Swing

Το **The Final Swing** είναι μια συλλογή τραγουδιών του βρετανικού ροκ συγκροτήματος Trapeze, η οποία κυκλοφόρησε από την εταιρεία "Threshold" το 1974. Περιέχει τραγούδια τα οποία ηχογραφήθηκαν από την δεύτερη σειρά μελών του συγκροτήματος, με τον Γκλεν Χιούζ, τον Μελ Γκάλεϊ και τον Ντέηβ Χόλαντ, στη σύνθεση τους. Τα τραγούδια προέρχονται από τους δίσκους "*[[Trapeze (άλμπουμ 1970)|Trapeze]]*" (1970), "*[[Medusa (άλμπουμ των Trapeze)|Medusa]]*" (1970) και "*[[You Are the Music...We're Just the Band]]*" (1972).

Η συγκεκριμένη κυκλοφορία πραγματοποιήθηκε από την "Threshold" με σκοπό να εκμεταλλευτεί τη δημοσιότητα την οποία γνώρισε το συγκρότημα μετά την αποχώρηση του Γκλεν Χιούζ για να ενταχθεί στο χαρντ ροκ συγκρότημα των Deep Purple. Το άλμπουμ αυτό, ανέβηκε στους καταλόγους επιτυχιών του Billboard, αλλά δεν κατάφερε να μπει στις πρώτες 100 επιτυχίες.

## Τραγούδια
# **Send Me No More Letters** - 4:51
# **Your Love Is Alright** - 4:54
# **Black Cloud** - 6:13
# **Medusa** - 5:40
# **Coast To Coast** - 4:02
# **Will Our Love End** - 5:07
# **You Are The Music...We're Just The Band** - 5:21
# **Good Love** * - 4:20
# **Dat's It** * - 3:10

* *Με αστερίσκο σημειώνονται τα προηγουμένως ακυκλοφόρητα κομμάτια*

## Θέσεις τσαρτ
***The Final Swing*** *(άλμπουμ)*

***Επίσημη κυκλοφορία: [[1974]]***

## Τα μέλη των Trapeze
Τα τραγούδια του *The Final Swing* ηχογραφήθηκαν από τους εξής μουσικούς:

* **[[Γκλεν Χιούζ]]** - *φωνητικά, μπάσο*
* **Μελ Γκάλεϊ** - *κιθάρα, δεύτερα φωνητικά*
* **[[Ντέιβ Χόλαντ]]** - *τύμπανα, δεύτερα φωνητικά*

## Παραπομπές

Κατηγορία:Δισκογραφία των Trapeze
Κατηγορία:Άλμπουμ του 1974
Live in Texas: Dead Armadillos

Το **Live in Texas: Dead Armadillos** είναι ζωντανά ηχογραφημένος δίσκος του ροκ συγκροτήματος Trapeze. Ο δίσκος αυτός, ηχογραφήθηκε σε διάφορες συναυλίες, στο Τέξας των Ηνωμένων Πολιτειών, τον Μάιο του 1981 και κυκλοφόρησε τον Ιούλιο της ίδιας χρονιάς, από την εταιρεία "Aura / Big Eye Records", ενώ επανεκδόθηκε από την "Cleopatra Records", στις 4 Αυγούστου 1998, σε μορφή CD.

## Τραγούδια
# **Back Street Love** - 6:55
# **Hold On** - 5:29
# **Midnight Flyer** - 7:33
# **You Are The Music...We're Just The Band** - 6:01
# **Black Cloud** - 9:05
# **Way Back to the Bone** - 6:58

## Τα μέλη των Trapeze
Το *Live in Texas: Dead Armadillos* ηχογραφήθηκε από τους εξής μουσικούς:

* **Μελ Γκάλεϊ** - *κιθάρα, δεύτερα φωνητικά*
* **[[Πήτερ Γκόλμπι|Πιτ Γκόλμπι]]** - *φωνητικά, κιθάρα*
* **Πητ Ράιτ** - *μπάσο*
* **Στηβ Μπρέι** - *τύμπανα, δεύτερα φωνητικά*

## Παραπομπές

## Πηγές
* Allmusic review

Κατηγορία:Δισκογραφία των Trapeze
Κατηγορία:Άλμπουμ του 1981
Welcome to the Real World

Το **Welcome to the Real World** είναι ένας ζωντανά ηχογραφημένος δίσκος του βρετανικού ροκ συγκροτήματος Trapeze. Οι ηχογραφήσεις του δίσκου έγιναν σε συναυλίες στο Λονδίνο, τον Μάιο του 1992, όταν η κλασική σύνθεση του συγκροτήματος με τον Γκλεν Χιούζ, τον Μελ Γκάλεϊ και τον Ντέηβ Χόλαντ, επανενώθηκε για σειρά συναυλιών. Η κυκλοφορία του άλμπουμ έγινε από την εταιρεία "Purple Records", ενώ το CD επανεκδόθηκε στις 24 Οκτωβρίου 2000. Έκτακτη συμμετοχή στη συγκεκριμένη περιοδεία είχε ο πρώην κιμπορντίστας του ροκ συγκροτήματος Asia, Τζεφ Ντάουνς.

## Τραγούδια
# **You Are The Music...We're Just The Band** *(M.Galley)* - 5:18
# **Way Back to the Bone** *(Hughes)* - 6:36
# **Welcome to the Real World** *(M.Galley, Hughes)* - 5:49
# **Coast to Coast** *(Hughes)* - 5:50
# **Midnight Flyer** *(M.Galley)* - 6:51
# **Homeland** *(M.Galley, Hughes)* - 6:20
# **Touch My Life** *(M.Galley)* - 6:31
# **Your Love is Alright** *(M.Galley, Holland, Hughes)* - 8:30
# **Black Cloud** *(M.Galley)* - 7:20

## Τα μέλη των Trapeze
Το *Welcome to the Real World* ηχογραφήθηκε από τους εξής μουσικούς:

* **[[Γκλεν Χιούζ]]** - *φωνητικά, μπάσο*
* **Μελ Γκάλεϊ** - *κιθάρα, δεύτερα φωνητικά*
* **[[Ντέιβ Χόλαντ]]** - *τύμπανα, δεύτερα φωνητικά*
* **Τζεφ Ντάουνς** - *πλήκτρα*

## Παραπομπές


## Πηγές
* Spirit of Rock review

Κατηγορία:Δισκογραφία των Trapeze
Κατηγορία:Άλμπουμ του 1993
Μικροχώρι (αποσαφήνιση)

Με την ονομασία **Μικροχώρι** μπορεί να αναφέρονται:

## Οικισμοί
; Σύγχρονοι οικισμοί
* Μικροχώρι Αττικής, οικισμός του δήμου Ωρωπού της περιφερειακής ενότητας Ανατολικής Αττικής.
* Μικροχώρι Δράμας, οικισμός του δήμου Δράμας και της ομώνυμης περιφερειακής ενότητας.
* Μικροχώρι Ιωαννίνων, οικισμός του δήμου Δωδώνης της περιφερειακής ενότητας Ιωαννίνων.
* Μικροχώρι Καβάλας, οικισμός του δήμου Καβάλας και της ομώνυμης περιφερειακής ενότητας.
* Μικροχώρι Ξάνθης, οικισμός του δήμου Τοπείρου της περιφερειακής ενότητας Ξάνθης.

; Καταργημένοι οικισμοί
* Μικροχώρι Έβρου, οικισμός της κοινότητας Πραγγίου Έβρου που που καταργήθηκε το 1981 και εν συνεχεία προσαρτήθηκε στον οικισμό Πραγγί Έβρου το ίδιο έτος.
* Μικροχώρι Κοζάνης, πρώην οικισμός της κοινότητας Καταφυγίου του νομού Κοζάνης που καταργήθηκε το 1928.
*Μικροχώρι Πέλλας, πρώην οικισμός που καταργήθηκε και προσαρτήθηκε στον οικισμό Πιπεριές Πέλλας το 1981.

; Μετονομασίες οικισμών
* *Μικροχώρι*, πρώην ονομασία του οικισμού Κάτω Ριζοσπηλιά Αρκαδίας.

Κατηγορία:Αποσαφηνίσεις ελληνικών τοπωνυμίων
StubHub Center

Το **StubHub Center** (παλαιότερα γνωστό ως **The Home Depot Center**) είναι γήπεδο πολλαπλών χρήσεων το οποίο βρίσκεται στην πανεπιστημιούπολη του California State University, Dominguez Hills στο Κάρσον. Βρίσκεται περίπου 10 χλμ νότια από κέντρο του Λος Άντζελες. Το όνομα του γηπέδου προέρχεται από τον χορηγό, την εταιρία StubHub. Το 150 εκατομμυρίων δολαρίων συγκρότημα αναπτύχθηκε και διαχειρίζεται από την Anschutz Entertainment Group. Με χωρητικότητα 27.000 ατόμων, είναι το μεγαλύτερο ποδοσφαιρικό γήπεδο στην Major League Soccer.

## Παραπομπές


## Εξωτερικοί σύνδεσμοι

* Επίσημη Ιστοσελίδα του StubHub Center

Κατηγορία:Αθλητικές εγκαταστάσεις στις Ηνωμένες Πολιτείες
Κατηγορία:Στάδια ποδοσφαίρου στις ΗΠΑ
Κατηγορία:Καλιφόρνια
Κατηγορία:Λος Άντζελες Γκάλαξι
Κατηγορία:Στάδια αμερικανικού ποδοσφαίρου στις ΗΠΑ
Νατζ αντ-Ντιν Ιλγκαζί ιμπν Αρτούκ

Ο **Νατζ αντ-Ντιν Ιλγκαζί ιμπν Αρτούκ** (*Necmeddin İlgazi bin Artuk*, 1062 - 8 Νοεμβρίου 1122), γνωστότερος ως **Ιλγκαζί**, ήταν Τουρκομάνος Ορτοκίδης ηγέτης του Μαρντίν από το 1107 έως το 1122.

## Βιογραφία
Ο πατέρας του, Αρτούκ, ήταν ο ιδρυτής της δυναστείας των Ορτοκιδών και είχε διοριστεί κυβερνήτης της Ιερουσαλήμ από τον Σελτζούκο εμίρη Τουτούς. Το 1096 ο Ιλγκαζί συμμάχησε με τον Ντουκάκ της Δαμασκού και τον Γιαγκί Σιγιάν της Αντιόχειας εναντίον του Ραντβάν στο Χαλέπι. Τα αδέλφια Ντουκάκ και Ραντβάν εμάχοντο ανηλεώς μεταξύ τους για τον έλεγχο της Συρίας, μετά το θάνατο του πατέρα τους, Τουτούς Α΄. Όμως οι σύμμαχοι Ιλγκαζί και  Ντουκάκ ήρθαν σε σύγκρουση μεταξύ τους και ο Ιλγκαζί φυλακίστηκε από τον Ντουκάκ, με αποτέλεσμα την κατάληψη της Ιερουσαλήμ από τον αδελφό του και ταυτόχρονα αντίπαλό του, εμίρη της Άμιδας Σοκμέν, αλλά ο Ιλγκαζί ανακατέλαβε την πόλη όταν απελευθερώθηκε. Την κράτησε μέχρι την κατάληψή της από το Φατιμίδη βεζίρη της Αιγύπτου, Μαλίκ αλ-Αφντάλ, το 1098. Μετά από το γεγονός αυτό, προσπάθησε να φτιάξει το όνομά του στην Τζεζίρα (Μεσοποταμία), όπου τα αδέλφια του ήδη είχαν ιδρύσει τις δικές τους ηγεμονίες (εμιράτα). Εισήλθε στην υπηρεσία του Σελτζούκου σουλτάνου Μαχμούτ Α΄, ο οποίος του παραχώρησε τη Χουλουάν και τον έκανε σίχνα της Βαγδάτης, αξίωμα που αφορούσε την εποπτεία των υποθέσεων του χαλίφη εκ μέρους του σουλτάνου.

Κατηγορία:Τούρκοι
Κατηγορία:Σελτζουκική Αυτοκρατορία
Αγγέλα Παπάζογλου

Η **Αγγέλα Παπάζογλου** (8 Νοεμβρίου 1899 - 17 Αυγούστου 1983) ήταν Ελληνίδα τραγουδίστρια του ρεμπέτικου τραγουδιού.

## Βιογραφικά στοιχεία
Γεννήθηκε στη Σμύρνη το 1899. Ανήκε σε οικογένεια λαΐκών μουσικών. Ο πατέρας της Δημήτριος Μαρωνίτης έπαιζε βιολί και σαντούρι. Πρωτοτραγούδισε σε ηλικία 16-17 ετών στην *μπίρα* Μέλης, που ήταν και κινηματογράφος και θέατρο μαζί. Τραγούδησε επίσης στα κέντρα του Αράπογλου, του Τζίζικα, του Αυταρά και στη Σκάλα του Κορδελιού. Την φώναζαν *Αγγελίτσα* για να την ξεχωρίζουν από μιαν άλλη ονομαστή τραγουδίστρια την Αγγελάρα.

Το 1928, λίγο μετά το γάμο της με τον Βαγγέλη Παπάζογλου, τυφλώθηκε από πάθηση που είχε στα μάτια της από μικρή. «Η αυστηρότητα των ηθών και η επιμονή του άντρα της την απομάκρυναν οριστικά από το τραγούδι».

Πέθανε στις 17 Αυγούστου του 1983 στην Κοκκινιά. Ηχογραφημένα τραγούδια της είναι μόνο έξι αμανάδες και η *Δερβίσαινα* του Παπάζογλου.

## Παραπομπές


## Πηγές
* Λάμπρος Λίαβας, «Ἡ μουσική ζωή στη Σμύρνη μέσα από τις διηγήσεις της λαϊκής τραγουδίστριας Αγγέλας Παπάζογλου», Μικρασιατικά Χρονικά, τομ. 20, (1998), σσ. 49-61

Κατηγορία:Ρεμπέτες
Κατηγορία:Ελληνίδες τραγουδίστριες
Κατηγορία:Μικρασιατικός Ελληνισμός
Αμπντουλαγιέ Μεϊτέ

Ο **Αμπντουλαγιέ Μεϊτέ**, γεννημένος στις 6 Οκτωβρίου 1980 στο Παρίσι, είναι διεθνής Ιβοριανός ποδοσφαιριστής ο οποίος αγωνίζεται στην θέση του αμυντικού.

Διαθέτει, επίσης, γαλλική υπηκοότητα.

## Βιογραφία
Προερχόμενος από τις ακαδημίες της Ρεντ Σταρ 93, ήταν στην Ολιμπίκ Μαρσέιγ (OM), όπου κατέφθασε το 2000, που πραγματοποίησε τα πρώτα του βήματα στο κορυφαίο επίπεδο. Παίκτης γνωστός για την φυσική του δύναμη και τις πολύ καλές του ικανότητες στο ψηλό παιχνίδι, αν και με έλλειψη τεχνικής κατάρτισης, κατάφερε να αντέξει στις συνεχιζόμενες αλλαγές-εκκαθαρίσεις που ελάμβαναν χώρα εντός του ρόστερ της OM. Έχοντας γνωρίσει δύσκολες περιόδους για την ομάδα, όπως αυτή της επιστροφής στο προσκήνιο του Μπερνάρ Ταπί στις αρχές του αιώνα, γνώρισε επίσης ορισμένες μεγάλες στιγμές. Μεταξύ αυτών, βρίσκεται η πορεία της ομάδας στο Κύπελλο ΟΥΕΦΑ στη διάρκεια της σεζόν 2003-2004. Με ηγέτη, μεταξύ άλλων, τον Ντιντιέ Ντρογκμπά, η Ολιμπίκ Μαρσέιγ οφείλει, εν μέρει, την πρόκρισή της στον τελικό της διοργάνωσης σε ένα τέρμα που πέτυχε ο Αμπντουλαγιέ Μεϊτέ στην φάση των 16 απέναντι στην Λίβερπουλ.

Με εναλλασσόμενες περιόδους, στη διάρκεια των οποίων ήταν είτε βασικός είτε αναπληρωματικός, ο Αμπντουλαγιέ Μεϊτέ παρέμεινε πιστός στον σύλλογο της Μασσαλίας στη διάρκεια μερικών δύσκολων σεζόν, προτού ωθηθεί στην έξοδο το καλοκαίρι του 2006.

Ο Μεϊτέ αποχώρησε, τότε, με προορισμό το αγγλικό πρωτάθλημα, αρχικά στην Μπόλτον.
Στη συνέχεια, στη διάρκεια της θερινής μεταγραφικής περιόδου του 2008, εντάχθηκε στην Γουέστ Μπρόμιτς Άλμπιον, νεοπροβιβασθείσα ομάδα στην πρώτη κατηγορία. Στις 17 Μαΐου 2009, η ομάδα του υποβιβάστηκε κι επίσημα στην Τσάμπιονσιπ, έπειτα από μια ήττα με 2-0 από την Λίβερπουλ.

Συμφώνησε να συνεχίσει την καριέρα του στην Ντιζόν ΦΚΟ στις 29 Ιουνίου 2011 υπογράφοντας συμβόλαιο διάρκειας 3 ετών. Στη διάρκεια της τρίτης αγωνιστικής του πρωταθλήματος της Λιγκ 1 εκείνης της σεζόν, τραυμάτισε τον παίκτη της Λοριάν, Ζυλιάν Κερσιά έπειτα από σκληρό μαρκάρισμα. Έπειτα από αυτή την κίνηση, η Πειθαρχική Επιτροπή της LFP τον τιμώρησε με ποινή αποκλεισμού για οκτώ αγωνιστικές.

Στις 1 Σεπτεμβρίου 2012, η ομάδα της Ντιζόν ανακοίνωσε ότι το συμβόλαιο του Μεϊτέ λύθηκε κοινοί συναναίσοι.

## Τίτλοι
* Φιναλίστ του Κυπέλλου ΟΥΕΦΑ το 2004 με την Ολιμπίκ Μαρσέιγ
* Νικητής του Κυπέλλου Ιντερτότο το 2005 με την Ολιμπίκ Μαρσέιγ
* Φιναλίστ του Κυπέλλου Γαλλίας το 2006 με την Ολιμπίκ Μαρσέιγ

## Παραπομπές


## Εξωτερικός Σύνδεσμος
* Στιστικά του Μεϊτέ στο *footballdatabase.eu*

Κατηγορία:Ιβοριανοί ποδοσφαιριστές
Κατηγορία:Γάλλοι ποδοσφαιριστές
Κατηγορία:Ποδοσφαιριστές Εθνικής Ακτής Ελεφαντοστού
Κατηγορία:Ποδοσφαιριστές Ρεντ Σταρ ΦΚ
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Μπόλτον Γουόντερερς
Κατηγορία:Ποδοσφαιριστές Γουέστ Μπρόμιτς Άλμπιον
Κατηγορία:Ποδοσφαιριστές Ντιζόν ΦΚΟ
Κατηγορία:Ποδοσφαιριστές ΦΚ Χόνκα
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λιγκ 1
Μακεδόνας

Ως **Μακεδόνας** μπορεί να αναφέρεται:

*ένας από τους Μακεδόνες
*δύο μορφές της αρχαίας ελληνικής μυθολογίας, βλ. Μακεδόνας (μυθολογία)
*ο τραγουδιστής Κώστας Μακεδόνας
Οι Πόντιοι

***Οι Πόντιοι*** (εναλλακτικός τίτλος: ***Ο Κωστίκας κι ο Γιωρίκας***) είναι ελληνική κωμική ταινία του 1986, σε παραγωγή Ευρώπη Φιλμ και σε σκηνοθεσία Όμηρου Ευστρατιάδη. Το σενάριο γράφτηκε από τον Γιάννη Σκλάβο. Πρωταγωνιστούν οι Κώστας Βουτσάς και Κώστας Τσάκωνας.

## Πλοκή

Ο Κωστίκας και ο Γιαννίκας είναι Πόντιοι μετανάστες στη Γερμανία. Νιώθοντας νοσταλγία για τον τόπο του ο Κωστίκας αποφασίζει να επιστρέψουν στην Ελλάδα αφενός για να παντρέψει τον Γιαννίκα με την αδελφή του Βενετία και αφετέρου για να ανακαλύψει αυτούς που διαδίδουν τα ποντιακά ανέκδοτα και εξευτελίζουν τους Πόντιους. Πίσω από τα ανέκδοτα κρύβεται μια ομάδα Ποντίων με αρχηγό τον Γιωρίκα, η οποία κυκλοφορεί τα ανέκδοτα για να μην ξεχαστούν οι Πόντιοι. Αρχικά ο Γιωρίκας προσποιείται ότι βοηθάει τον Κωστίκα ώστε να του ρίξει στάχτη στα μάτια και να μην τον υποψιαστεί. Μετά από πολλές αποτυχημένες προσπάθειες ο Κωστίκας τους ανακαλύπτει και καταφέρνει να βάλει τέλος στην κυκλοφορία ανεκδότων. Όταν όμως καταφτάνει στην Ελλάδα ο ελληνοαμερικάνος ξάδελφός του, ο γκάγκστερ Μπιλ, διαπιστώνει ότι από τότε που σταμάτησαν τα ανέκδοτα οι άνθρωποι έχουν πέσει σε μελαγχολία και αναγκάζει τον Κωστίκα να αναλάβει την επανακυκλοφορία τους. 

## Διανομή

* Κώστας Βουτσάς - Κωστίκας**'
* [[Κώστας Τσάκωνας]] - Γιαννίκας**'
* Νατάσα Γερασιμίδου - Βενετία**
* Παύλος Κοντογιαννίδης - Γιωρίκας
* Έλενα Ναθαναήλ - Ασπασία
* Κώστας Καραγιώργης - Βασιλίκας
* Σταμάτης Τζελέπης - πρόεδρος
* Ηλίας Κωνσταντίνου - παπάς Μανώλης Χασαλιωτάκης
* Κώστας Μποζώνης - Ανομβρίας
* Κώστας Μπακάλης - Μιχάλης Αρμένης
* Νότα Παρούση - Ορσαλία
* Θανάσης Παπαδόπουλος - Γερμανός γιατρός
* Αλέκος Γιαννάκης - Αλεξίκας
* Μιχάλης Γούναρης - Θανάσης 
* Κώστας Μακέδος - Φώσφορος
* Κάτια Αλεξάνδρου - Παπαδιά
* Κώστας Φλωράτος - Παπατζής
* Μαίρη Παπανικολάου - Μυρτώ
* Τάσος Πολυχρονόπουλος - Ταξιτζής 

## Παραγωγή
Όπως έχει αναφέρει ο Όμηρος Ευστρατιάδης, οι σκηνές του γερμανικού ανθρακωρυχείου γυρίστηκαν σε νταμάρια του Λαυρίου, ενώ τα περισσότερα εξωτερικά γυρίσματα έγιναν στο Μαρούσι, στην περιοχή πίσω από το μέγαρο του ΟΤΕ. 

Στην πολυετή του καριέρα, ο Κώστας Βουτσάς ασχολήθηκε ουκ ολίγες φορές με τους Πόντιους. Συγκεκριμένα, εκτός της ταινίας *Οι Πόντιοι*, συμμετείχε:

* στην ταινία του Όμηρου Ευστρατιάδη *Αγάπησα έναν Πόντιο* (1986)
* στην ταινία του Όμηρου Ευστρατιάδη *Πόντιοι New Generation* (2011)
* στην επιθεώρηση του Γιάννη Μποστατζόγλου «Ζωή και κότα µε χαβίτς και κορκότα».
## Παραπομπές


## Εξωτερικοί σύνδεσμοι
* ''Οι Πόντιοι'' στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1980
Κατηγορία:Ταινίες του 1986
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Ομήρου Ευστρατιάδη
Κατηγορία:Ταινίες γυρισμένες στην Ελλάδα
Δημήτριος Ραμαδάνης

Ο **Δημήτριος Ραμαδάνης** (1665/1670–1735/1745) ήταν ιστοριογράφος και αξιωματούχος στις Παραδουνάβιες Ηγεμονίες και έζησε τον 18ο αιώνα.

## Βίος
Ο Δημήτριος Ραμαδάνης γεννήθηκε μεταξύ 1665 και 1670. Καταγόταν από οικογένεια που έλαβε σε όλη τη διάρκεια του 17ου αιώνα διάφορα υψηλά αξιώματα στις Παραδουνάβιες Ηγεμονίες. Όταν ο Νικόλαος Μαυροκορδάτος έγινε ηγεμόνας της Βλαχίας (1719–1730), απέδωσε τον τίτλο του *Μεγάλου Σπαθάρη* στον Δημήτριο Ραμαδάνη. Με το αξίωμα αυτό εντοπίζεται στις πηγές στο χρονικό διάστημα μεταξύ 1720 και 1733. Ο γιος και διάδοχος του Νικόλαου Μαυροκορδάτου, Κωνσταντίνος το διατήρησε στο αξίωμα αυτό και του ανέθεσε να συντάξει ιστοριογραφικό έργο. Μας είναι άγνωστες άλλες πληροφορίες για τη ζωή του και του τέλους του. Ο θάνατός του πρέπει να τοποθετηθεί μεταξύ 1735 και 1745.

## Το συγγραφικό έργο του
Ο Δημήτριος Ραμαδάνης συνέταξε κατόπιν εντολής του Κωνσταντίνου Μαυροκορδάτου έργο με τίτλο, *Ιστορία των συμβάντων*. Σε αυτό περιγράφει γεγονότα που έλαβαν χώρα ανάμεσα στα 1648 και 1704 τόσο στην Οθωμανική Αυτοκρατορία όσο και στις Παραδουνάβιες Ηγεμονίες. Το έργο πρέπει να συντάχθηκε ανάμεσα στα 1730, οπότε ο Κωνσταντίνος Μαυροκορδάτος γίνεται Ηγεμόνας και στα 1735 με 1745, περίοδο οπότε πέθανε ο Ραμαδάνης. Η προχωρημένη ηλικία του δεν του επέτρεψαν να το ολοκληρώσει -κλείνει απότομα την αφήγησή του- και πιθανώς το υπαγόρευσε: έτσι ερμηνεύεται το *Από φωνής Δημητρίου Ραμαδάνη* το οποίο σημειώνεται στα χειρόγραφα του έργου.

## Παραπομπές

## Πηγές
* 

Ραμαδανης
Νικόλαος Πετσάλης-Διομήδης

Ο **Νικόλαος Πετσάλης-Διομήδης** (1943 - 10 Φεβρουαρίου 2013), γιος του συγγραφέα και ακαδημαϊκού Θανάση Πετσάλη-Διομήδη υπήρξε Έλληνας διανοούμενος, ιστορικός ερευνητής, συγγραφέας και τεχνοκριτικός με σπουδές νομικών στην Αθήνα και ιστορίας στο Λονδίνο. Εκτός της συγγραφικής του δραστηριότητας ενδιαφέρθηκε για τις εικαστικές τέχνες, γεγονός που τον ώθησε να ιδρύσει την αίθουσα τέχνης "Το τρίτο μάτι" και να οργανώσει περισσότερες από 120 εκθέσεις εικαστικών στην περίοδο 1979-1993.

## Εργογραφία
**Greece at the Paris Peace Conference, 1919*, Θεσσαλονίκη 1979
**Η Ελλάδα των δύο κυβερνήσεων, 1916-1917*, Αθήνα 1986
**Η άγνωστη Κάλλας*, Εκδόσεις Καστανιώτη, Αθήνα 1998

### Μεταφράσεις
**Χατζηκυριάκος - Γκίκας, Νίκος, 1906-1994, Χρονικό φιλίας*, Εκδόσεις Καστανιώτη, Αθήνα 1992.

## Αναφορές


Κατηγορία:Έλληνες συγγραφείς του 20ού αιώνα
Σπύρος Τζιφός

Ο **Σπύρος Τζιφός** (1895-1975) ήταν Έλληνας ηθοποιός. 

Η πρώτη του εμφάνιση στη σκηνή έγινε το 1914. Εμφανίστηκε το 1917 στο έργο του Δ. Πίπη «Εργάτης», στο «Δημοτικό Θέατρο Πειραιώς», μαζί με τους Εμμανουήλ Κουκουδάκη, Αρ. Ιωαννίδη, Βασίλη Αργυρόπουλο. Τον ίδιο χρόνο γράφτηκε στο Σωματείο Ελλήνων Ηθοποιών. Το 1919 συνεργάστηκε με το θίασο Ροζαλίας Νίκα-Εδμόνδου Φύρστ. Τον επόμενο χρόνο συμμετείχε σε παραστάσεις συνεταιριστικού θιάσου στη Λάρισα. Το 1921 εμφανίστηκε με το θίασο Νικ. Πλέσσα και το 1922 παρέμεινε στο θίασο με συνθιασάρχη τη Ροζαλία Νίκα. Πολύ αργότερα, το καλοκαίρι του 1940 εμφανίστηκε σε συνοικίες της Αθήνας, μαζί με τους Ευτυχία Παυλογιάννη, Μίμη Φωτόπουλο και άλλους. Υπήρξε βασικό στέλεχος πολλών θιάσων, περιοδεύοντας συχνά στην επαρχία. Συνταξιοδοτήθηκε το 1946. Σύζυγός του ήταν η ηθοποιός Φίνα (Ιωσηφίνα) Σκότη-Τζιφού (1898-1972) και γιος του ο επίσης ηθοποιός Γιώργος Τζιφός.

## Πηγές
* Θόδωρος Έξαρχος, «Έλληνες Ηθοποιοί-Αναζητώντας τις ρίζες» Τόμος Α΄: Από τα τέλη του 18ου αιώνα μέχρι το 1899

Κατηγορία:Έλληνες ηθοποιοί θεάτρου
Ταμτάκος (αποσαφήνιση)

Με την ονομασία **Ταμτάκος** μπορεί να αναφερόμαστε:

Πρόσωπα:
* Γιάννης Ταμτάκος (1908-2008), Έλληνας πολιτικός αγωνιστής.
* Μιχάλης Μόσιος ή *Ταμτάκος* (γενν. 1947), Έλληνας ηθοποιός γνωστός για τον ρόλο του ως "Ταμτάκος".

Ταινία:
* Ταμτάκος, ο ηλεκτρονικός γύφτος

Κατηγορία:Ελληνικά επώνυμα
2461 Κλαβέλ

Ο **Κλαβέλ (Clavel)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,4. Ανακαλύφθηκε το 1981 από τον Βέλγο αστρονόμο Ανρί Ντεμπεόν και τον Ιταλό Τζιοβάννι Ντεσάνκτις, που παρατηρούσαν από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών `Ανδεων, και πήρε το όνομά του προς τιμή της υπεραιωνόβιας Γουσταυίνας Κλαβέλ (*Gustavine Clavel*).

## Φυσικά χαρακτηριστικά
Η μέση διάμετρος του Κλαβέλ εκτιμάται σε 24,13 χιλιόμετρα περίπου. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0835.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Κλαβελ
2462 Νεαλένια

Η **Νεαλένια (Nehalennia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,431. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά της από τη γερμανική ή κελτική και ρωμαϊκή θεά Νεαλένια.

## Φυσικά χαρακτηριστικά
Τα φυσικά χαρακτηριστικά της Νεαλένια είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Νεαλενια
Μαλίκ αλ-Αφντάλ

Ο **Μαλίκ αλ-Αφντάλ ιμπν Μπαντρ αλ-Τζαμαλί Σαχανσάχ** (1066 - 11 Δεκεμβρίου 1121, αραβικά: الأفضل شاهنشاه بن بدر الجمالي) ήταν βεζίρης του Χαλιφάτου των Φατιμιδών της Αιγύπτου.

## Η άνοδος στην εξουσία
Γεννήθηκε στην Άκρα και ήταν γιος του Μπαντρ αλ-Τζαμαλί, ενός Αρμένιου Μαμελούκου που έγινε μουσουλμάνος. Ο Μπαντρ ήταν βεζίρης των Φατιμιδών στο Κάιρο από το 1074 έως το θάνατό του το 1094, όταν και τον διαδέχτηκε ο αλ-Αφντάλ. Ο χαλίφης Μαάντ αλ-Μουστανσίρ Μπιλλάχ πέθανε λίγο αργότερα και ο αλ-Αφντάλ διόρισε ως χαλίφη τον αλ-Μουσταλί, ένα παιδί, αντί για τον πολύ μεγαλύτερο αδελφό του, Νιζάρ. Ο Νιζάρ εξεγέρθηκε και ηττήθηκε το 1095. Οι υποστηρικτές του, υπό την ηγεσία του Χασσάν-ι-Σαμπάχ, διέφυγαν στα ανατολικά, όπου ο Χασσάν ίδρυσε την ισμαηλιτική κοινότητα, τα μέλη της οποίας ενίοτε αποκαλούνταν ειρωνικά Χασσασίνοι ή Ασασίνοι.

Τον καιρό εκείνο η φατιμιδική εξουσία στην Παλαιστίνη είχε ατονήσει εξαιτίας της άφιξης των Σελτζούκων Τούρκων. Το 1097 ο αλ-Αφντάλ κατέλαβε την Τύρο από τους Σελτζούκους και το 1098 την Ιερουσαλήμ, εκδιώκοντας τον Ορτοκίδη κυβερνήτη Ιλγκαζί και τοποθετώντας στη θέση του έναν Φατιμίδη. Ο αλ-Αφντάλ επανέφερε το μεγαλύτερο τμήμα της Παλαιστίνης υπό τον έλεγχο των Φατιμιδών, τουλάχιστον προσωρινά.

## Η σύγκρουση με τους Σταυροφόρους
Ο αλ-Αφντάλ πέρασε τους σταυροφόρους για Βυζαντινούς μισθοφόρους. Αυτή η εσφαλμένη αντίληψη οδήγησε τον αλ-Αφντάλ στο συμπέρασμα ότι οι σταυροφόροι θα έκαναν για φυσικοί σύμμαχοι, καθώς και οι δύο πλευρές ήταν εχθροί των Σελτζούκων. Οι προτάσεις των Φατιμιδών για συμμαχία με τους σταυροφόρους απορρίφθηκαν και οι σταυροφόροι συνέχισαν νότια από την Αντιόχεια για να καταλάβουν την Ιερουσαλήμ από τον έλεγχο των Φατιμιδών το 1099.

Όταν έγινε φανερό ότι οι Σταυροφόροι δεν θα σταματούσαν αν δεν έπαιρναν τον έλεγχο της πόλης, ο αλ-Αφντάλ ξεκίνησε από το Κάιρο αλλά ήταν πολύ αργά για τη διάσωση της Ιερουσαλήμ, η οποία έπεσε στις 15 Ιουλίου του 1099. Στις 12 Αυγούστου, οι σταυροφόροι υπό τον Γοδεφρείδο του Μπουιγιόν νίκησαν τον αλ-Αφντάλ στην Ασκαλώνα.   

Κατηγορία:Χαλιφάτο των Φατιμιδών
Κατηγορία:Α΄ Σταυροφορία
2463 Στέρπιν

Ο **Στέρπιν (Sterpin)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,679. Ανακαλύφθηκε το 1934 από τον ολλανδικής καταγωγής Αμερικανό αστρονόμο Τζωρτζ Βαν Μπίσμπρεκ, που παρατηρούσε από το Γουίλιαμς Μπέι του Γουισκόνσιν, στις ΗΠΑ (Αστεροσκοπείο Γιέρκς), και πήρε το όνομά του από το επώνυμο της συζύγου του Βαν Μπίσμπρεκ, της Τζούλια Στέρπιν-Βαν Μπίσμπρεκ.

## Φυσικά χαρακτηριστικά
Η μέση διάμετρος του Στέρπιν εκτιμάται σε 10,91 ± 0,9 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,283 ± 0,052. Ο Στέρπιν περιστρέφεται γύρω από τον εαυτό του μία φορά κάθε 10 ως 17 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Στερπιν
2464 Νόρντενσκελντ

Ο **Νόρντενσκελντ (Nordenskiold)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,5. Ανακαλύφθηκε το 1939 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του προς τιμή του συμπατριώτη του γεωλόγου και εξερευνητή Άντολφ Έρικ Νόρντενσκελντ.

Στο αφήλιο της τροχιάς του ο Νόρντενσκελντ βρίσκεται στα εξώτατα (δηλ. προς τον Δία) όρια της Κύριας Ζώνης.

## Φυσικά χαρακτηριστικά
Η μέση διάμετρος του Νόρντενσκελντ εκτιμάται σε 17,2 χιλιόμετρα περίπου. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,150 ± 0,037. Ο Νόρντενσκελντ περιστρέφεται γύρω από τον εαυτό του μία φορά κάθε 5 ώρες και 12,5 λεπτά (Moravec κ.ά. 2012).

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Νορντενσκελντ
2465 Γουίλσον

Ο **Γουίλσον (Wilson)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,0. Ανακαλύφθηκε το 1949 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Βρετανού αστρονόμου σερ Ρόμπερτ Γουίλσον (*Robert Wilson*, 1927-2002, δεν πρέπει να συγχέεται με τον Αμερικανό Ρόμπερτ Γούντροου Γουίλσον).

## Φυσικά χαρακτηριστικά
Η μέση διάμετρος του Γουίλσον εκτιμάται σε 19,9 ± 1,7 χιλιόμετρα. Ο φασματικός τύπος του είναι **Ch**, ενώ το γεωμετρικό άλβεδό του είναι 0,071 ± 0,013.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Γουιλσον
2466 Γκόλσον

Ο **Γκόλσον (Golson)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1959 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού αστρονόμου Τζων Γκόλσον (*John C. Golson*), μέλους της ομάδας του Αστεροσκοπείου.

## Φυσικά χαρακτηριστικά
Η μέση διάμετρος του Γκόλσον εκτιμάται σε 20,5 χιλιόμετρα περίπου. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,061 ± 0,018.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Γκολσον
2467 Κολοντάι

μικρογραφία|3D μοντέλο του αστεροειδούς 2467 Κολοντάι
Ο **Κολοντάι (Kollontai)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1966 από τη Σοβιετική αστρονόμο Λιουντμίλα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή της Ρωσίδας επαναστάτριας Αλεξάνδρας Κολοντάι.

## Φυσικά χαρακτηριστικά
Ο φασματικός τύπος του Κολοντάι είναι **SI**. Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Κολονται
Χρήστος Παλαμάς

Ο **Χρήστος Παλαμάς** (Πάτρα 1849 - Μεσολόγγι 1925) ήταν Έλληνας δικηγόρος και πολιτικός που διετέλεσε νομάρχης και έπαρχος σε διάφορες περιφέρειες.

## Βιογραφικά στοιχεία

Γεννήθηκε στην Πάτρα και ήταν γιος Μιχαήλ Παλαμά, πρωτοδίκη Πατρών και γόνου της Μεσολογγίτικης οικογένειας Παλαμά, και της Πηνελόπης Πεταλά. Αδελφός του ήταν ο ποιητής Κωστής Παλαμάς. Το 1866, μετά τον θάνατο των γονιών του, εγκαταστάθηκε με τα αδέρφια του στο Μεσολόγγι, όπου κατοικούσε ο θείος του που είχε οριστεί επίτροπός τους. Εκεί περάτωσε τις εγκύκλιες σπουδές του και έπειτα εγγράφηκε στη Νομική Σχολή Αθηνών, απ' όπου αποφοίτησε με επιτυχία. Την περίοδο 1891 - 1907 άσκησε την δικηγορία στην Πάτρα ενώ από το 1910 εγκαταστάθηκε μόνιμα στο Μεσολόγγι ασκώντας εκεί την δικηγορία.

Αναφέρεται ότι έγραφε ποίηση.

Ήταν παντρεμένος με την Αγγελική Κανάρη και είχαν παιδιά. Εγγονός του ήταν ο πολιτικός και διπλωμάτης Χρήστος Ξανθόπουλος - Παλαμάς. 

## Πολιτική σταδιοδρομία

Κατά τη διάρκεια της ζωής του υπηρέτησε ως ανώτατος αξιωματούχος σε πολλές περιφέρειες και επαρχείες της Ελλάδας. Υπήρξε υπάλληλος στη νομαρχία Αχαΐας, της οποίας μάλιστα διετέλεσε τρεις φορές νομάρχης κατά τις περιόδους 1901 - 1902, 1906 (για λίγους μήνες) και 1906 - 1909. Επίσης χρημάτισε νομάρχης Αχαΐας και Ήλιδος τις περιόδους 1891 - 1892 και 1892 - 1893, έπαρχος Αιγίου και Κέρκυρας καθώς και νομάρχης Μεσσηνίας.

Υπήρξε υποστηρικτής της πολιτικής του Χαρίλαου Τρικούπη.

## Παραπομπές


## Πηγές
* Χρήστου Α. Μούλια, *Ιστορικά σημειώματα 1*, εκδόσεις Περί τεχνών, Πάτρα 2007 ISBN 978-960-6684-40-1, Κεφάλαιο "Οι Παλαμάδες των Πατρών"
* Κώστας Τριανταφύλλου, *Ιστορικό λεξικό των Πατρών*, Εκ του τυπογραφείου Πέτρου Κούλη, Πάτρα 1995, λήμματα νομάρχαι & Παλαμά

Κατηγορία:Νομάρχες Αχαΐας
Κατηγορία:Νομάρχες Αχαΐας και Ήλιδος
Κατηγορία:Νομάρχες Μεσσηνίας
Χρηστος
Κατηγορία:Έπαρχοι Αιγιαλείας
Κατηγορία:Έπαρχοι Κέρκυρας
2470 Αγκεμάτσου

Ο **Αγκεμάτσου (Agematsu)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,0. Ανακαλύφθηκε το 1976 από τους Ιάπωνες αστρονόμους Χιρόκι Κοσάι και Κιιτσίρο Χουρουκάβα, που παρατηρούσαν από το Αστρονομικό Σταθμό Κίζο του Αστεροσκοπείου του Τόκιο, στο όρος Οντάκε του Νομού Ναγκάνο. Πήρε το όνομά του από την ιαπωνική κωμόπολη Αγκεμάτσου, που βρίσκεται στον ίδιο νομό.

Αξιοσημείωτη είναι η πολύ μικρή εκκεντρότητα της τροχιάς του Αγκεμάτσου, δηλαδή η τροχιά του είναι σχεδόν κυκλική.

## Φυσικά χαρακτηριστικά
Τα φυσικά χαρακτηριστικά του Αγκεμάτσου είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αγκεματσου
2469 Τατζικιστάν

μικρογραφία|Η τροχιά του αστεροειδούς 2469 Τατζικιστάν
Ο **Τατζικιστάν** (*Tadjikistan*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,6. Ανακαλύφθηκε το 1970 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά του από το Τατζικιστάν.

## Φυσικά χαρακτηριστικά
Τα φυσικά χαρακτηριστικά του Τατζικιστάν είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Τατζικισταν
Κατηγορία:Τατζικιστάν
Νικόλαος Α. Παναγόπουλος

Ο **Νικόλαος Παναγόπουλος**, (Πάτρα 1897 - 1954), ήταν Έλληνας στρατιωτικός και πολιτικός.

Γεννήθηκε στην Πάτρα και ήταν γιος του Άγγελου Παναγόπουλου, ακολούθησε τον στρατιωτικό κλάδο κι έφτασε μέχρι τον βαθμό του στρατηγού το 1947. Πήρε μέρος στους Βαλκανικούς πολέμους, στην Μικρασιατική εκστρατεία και στον Β' παγκόσμιο πόλεμο. Πρόεδρος του μετοχικού ταμείου στρατού την περίοδο 1953-1954.

Ήταν "υπουργός Κοινωνικής Προνοίας" στην Κυβέρνηση Παναγιώτη Κανελλόπουλου 1945.
## Παραπομπές


Κατηγορία:Έλληνες στρατηγοί
Κατηγορία:Έλληνες υπουργοί Κοινωνικής Πρόνοιας
Κατηγορία:Έλληνες αξιωματικοί του Στρατού Ξηράς
2472 Μπράντμαν

Ο **Μπράντμαν (Bradman)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,1. Ανακαλύφθηκε το 1973 από τον Τσέχο αστρονόμο Λούμπος Κόχουτεκ, που παρατηρούσε από το Μπέργκεντορφ του Αμβούργου, και πήρε το όνομά του προς τιμή του Αυστραλού παίκτη του κρίκετ Ντόναλντ Μπράντμαν.

## Φυσικά χαρακτηριστικά
Τα κυρίως φυσικά χαρακτηριστικά του Μπράντμαν είναι άγνωστα. Ο Μπράντμαν περιστρέφεται γύρω από τον εαυτό του πιθανώς μία φορά κάθε 5,9 ώρες.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μπραντμαν
2473 Χέιερνταλ

μικρογραφία|Η τροχιά του αστεροειδούς 2473 Χέιερνταλ
Ο **Χέυερνταλ (Heyerdahl)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,2. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Νορβηγού εξερευνητή και ανθρωπολόγου Θορ Χέιερνταλ.

## Φυσικά χαρακτηριστικά
Τα φυσικά χαρακτηριστικά του Χέυερνταλ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Χευερνταλ
2474 Ρούμπυ

Ο **Ρούμπυ (Ruby)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,8. Ανακαλύφθηκε το 1979 από την Τσέχα αστρονόμο Ζντένκα Βάβροβα, που παρατηρούσε από το Αστεροσκοπείο Κλετ της Τσεχίας και του έδωσε το όνομα του σκύλου της.

## Φυσικά χαρακτηριστικά
Η μέση διάμετρος του Ρούμπυ εκτιμάται σε 17,8 ± 3,0 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,106 ± 0,047. Ο Ρούμπυ περιστρέφεται γύρω από τον εαυτό του μία φορά κάθε 7 ώρες και 25 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ρουμπυ
Νικόλαος Παναγόπουλος

* Νικόλαος Παναγόπουλος, στρατιωτικός και υπουργός
* Νικόλαος Παναγόπουλος, συνθέτης κλασικής μουσικής
2471 Ουλτραγιέκτουμ

Ο **Ουλτραγιέκτουμ (Ultrajectum)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,586. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του από τη λατινική ονομασία της ολλανδικής πόλεως Ουτρέχτης.

## Φυσικά χαρακτηριστικά
Τα φυσικά χαρακτηριστικά του Ουλτραγιέκτουμ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ουλτραγιεκτουμ
2475 Σεμένοφ

Ο **Σεμένοφ (Semenov)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,2. Ανακαλύφθηκε το 1972 από τη Σοβιετική (Ουκρανή) αστρονόμο Λιουντμίλα Βασίλιεβνα Ζουράβλεβα, που παρατηρούσε από το Ναουτσνί της Κριμαίας, και πήρε το όνομά του προς τιμή του Πάβελ Α. Σεμιόνοφ (Павел Афанасьевич Семёнов, 1912-1942), Σοβιετικού ήρωα του Β΄ Παγκόσμιου Πολέμου.

## Φυσικά χαρακτηριστικά
Τα φυσικά χαρακτηριστικά του Σεμένοφ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σεμενοφ
2476 Άντερσεν

μικρογραφία|Η τροχιά του αστεροειδούς 2476 Άντερσεν
Ο **Άντερσεν (Andersen)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,90. Ανακαλύφθηκε το 1976 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Δανού λογοτέχνη Χανς Κρίστιαν Άντερσεν.

## Φυσικά χαρακτηριστικά
Η μέση διάμετρος του Άντερσεν εκτιμάται σε 21,32 χιλιόμετρα, ενώ το γεωμετρικό άλβεδό του είναι 0,170 ± 0,026. Είναι άγνωστο αν και με ποια περίοδο περιστρέφεται ο Άντερσεν γύρω από τον εαυτό του.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Αντερσεν
Χαβανέζικο μάμο

Το **χαβανέζικο μάμο** (Drepanis pacifica - Δρεπανίς η ειρηνική) ήταν ένα είδος σπίνου της οικογένειας των *[[Δρεπανιδίδες|Δρεπανιδιδών]]*. Ήταν ενδημικό στην Χαβάη. Εξαφανίστηκε εξαιτίας της απώλειας ενδιαιτημάτων και της υπερθήρευσης.

## Περιγραφή

Το πουλί ήταν μαύρο με κίτρινα πούπουλα στα φτερά, στα πόδια και κοντά στην ουρά. Είχε μικρά μαύρα γυαλιστερά μάτια και ένα ελαφρός καμπυλωτό μαυριδερό ράμφος, γύρω στα 7,5 εκατοστά. Οι νεοσσοί πιθανόν να ήταν καφέ. Ζούσε στις κορυφές τον δέντρων και τρέφονταν με νέκταρ.

## Επιρροές στον χαβανέζικο πολιτισμό
Το μάμο ήταν ένα από τα πιο τιμημένα πουλιά στην Χαβανέζικη κοινωνία. Χρησιμοποιούσαν τα πορτοκαλί φτερά του για να φτιάξουν μανδύες και καπέλα για τους βασιλείς. Η θήρευση για τα φτερά του συνέβαλε στην παρακμή του πληθυσμού του.  Ο κίτρινος μανδύας του βασιλιά Καμεχαμέχα ο Ά της Χαβάης ,όπου χρησιμοποιήθηκε από 7 μονάρχες, εκτιμάται ότι χρειάστηκαν 80.000 πουλιά για να ολοκληρωθεί.  Οι χαβανέζοι αιχμαλώτιζαν τα πουλιά με τον εξής τρόπο: Μάζευαν την ρητίνη από διάφορα δέντρα όπως το σανταλόξυλο και ο αρτόκαρπος και έφτιαχναν με αυτό μία κολλώδη πάστα. Τοποθετούσαν αυτήν την κόλλα δίπλα στα άνθη όπου τρέφονταν τα μάμο. Τα πεινασμένα μάμο κάθονταν στα άνθη για να πιουν το νέκταρ και τα πόδια τους κολλούσαν στην πάστα με αποτέλεσμα να παγιδευτούν. Μερικοί επιστήμονες ισχυρίζονται ότι μετά την αποπτέρωση τα πουλιά κρατούνταν σαν κατοικίδια ή μαγειρεύονταν. Άλλοι πιστεύουν ότι αφήνονταν ελεύθερα. Ακόμα και αν ελευθερώνονταν τα πουλιά ήταν σε κατάσταση σοκ και κινδύνευαν να τραυματιστούν. Ωστόσο τα πουλιά της Χαβάης είναι σχετικά ήμερα και άφοβα όταν συλλαμβάνονται και επιβιώνουν στην αιχμαλωσία περισσότερο από τα άλλα πουλιά.  

## Επιπτώσεις των αποίκων
Τα χαβανέζικα μάμο ήταν επίσης δημοφιλή και στους Ευρωπαίους συλλέκτες.

Οι Ευρωπαίοι άποικοι κατέστρεψαν τα δάση όπου ζούσε το μάμο για να φτιάξουν χωράφια και βοσκοτόπια. Τα βοοειδή περιφέρονταν ελεύθερα στα δάση καταστρέφοντας το οικοσύστημα. Το μάμο εξαφανίστηκε γρήγορα. 

Η γρίπη της ευλογιάς σκότωσε όλα τα εναπομείναντα πουλιά. Υπάρχουν πολλά δείγματα αυτού του πουλιού σε Αμερικάνικα και Ευρωπαϊκά μουσεία. Το μάμο φαίνεται να εξαφανίστηκε γύρω στο 1899 αλλά οι παρατηρήσεις αυτού του πουλιού συνεχίστηκαν για ακόμα μερικά χρόνια. Η τελευταία επιβεβαιωμένη έκθεση ήταν τον Ιούλιο του 1898 στο μεγάλο νησί της Χαβάης από τον Χένρυ Β. Χενσόου.

## Παραπομπές


Κατηγορία:Δρεπανιδίδες
Κατηγορία:Πανίδα της Χαβάης
Κατηγορία:Εξαφανισμένα ζώα
2479 Σόντανκυλα

Ο **Σόντανκυλα (Sodankyla)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,1. Ανακαλύφθηκε το 1942 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από τον ομώνυμο αραιοκατοικημένο φινλανδικό δήμο, στη Λαπωνία.

## Φυσικά χαρακτηριστικά
Τα φυσικά χαρακτηριστικά του Σόντανκυλα είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σοντανκυλα
2481 Μπύργκι

Ο **Μπύργκι (Bürgi)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,8. Ανακαλύφθηκε το 1977 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του προς τιμή του Ελβετού ωρολογοποιού και μαθηματικού Γιοστ Μπύργκι.

## Φυσικά χαρακτηριστικά
Τα φυσικά χαρακτηριστικά του Μπύργκι είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μπυργκι
2478 Τοκάι

Ο **Τοκάι (Tokai)** είναι ένας διπλός αστεροειδής που περιφέρεται στην εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,8. Ανακαλύφθηκε το 1981 από τον Ιάπωνα αστρονόμο Τοσιμάσα Φουρούτα, που παρατηρούσε από το Τοκάι της Ιαπωνίας, και πήρε το όνομά του από την πόλη αυτή.

## Φυσικά χαρακτηριστικά
Από παρατηρήσεις της καμπύλης φωτός του Τοκάι, οι D. Higgins, P. Pravec, P. Kusnirak, B. Warner, A. Galad, J. Oey, R. Goncalves, W. Cooney, J. Gross και D. Terrell διακρίβωσαν τον Ιανουάριο 2007 ότι ο αστεροειδής αυτός αποτελείται από δύο σώματα με διαστάσεις περί τα 7 και 8 χιλιόμετρα, που περιφέρονται γύρω από το κοινό κέντρο μάζας τους μία φορά κάθε 25 ώρες και 53 λεπτά. Η μεταξύ τους απόσταση προσδιορίσθηκε στα 20 χιλιόμετρα περίπου. Ο φασματικός τύπος τους είναι **S** (λιθώδης).

## Εξωτερικοί σύνδεσμοι
* Τροχιά από το JPL (Java) / Εφημερίδα

Τοκαι
2482 Πέρκιν

Ο **Πέρκιν (Perkin)** είναι ένας αστεροειδής που περιφέρεται στην εξωτερική (δηλαδή την προς τον Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1980 από το προσωπικό του Αστεροσκοπείου του Χάρβαρντ και πήρε το όνομά του προς τιμή της Γκλάντυς Πέρκιν (*Gladys T. Perkin*), της εταιρείας PerkinElmer Corporation, που βοήθησε το Αστεροσκοπείο.

## Φυσικά χαρακτηριστικά
Ο φασματικός τύπος του Πέρκιν είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Περκιν
2484 Παρενάγκο

μικρογραφία|Η τροχιά του αστεροειδούς 2484 Παρενάγκο
Ο **Παρενάγκο (Parenago)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,984. Ανακαλύφθηκε το 1928 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά του προς τιμή του Σοβιετικού αστρονόμου Πάβελ Πέτροβιτς Παρενάγκο (Павел Петрович Паренаго, 1906-1960).

Εξαιτίας της μεγάλης εκκεντρότητας της τροχιάς του, ο Παρενάγκο στο περιήλιο φθάνει στα εσώτατα όρια (δηλαδή τα προς την πλευρά του Ηλίου) της Κύριας Ζώνης.

## Φυσικά χαρακτηριστικά
Τα φυσικά χαρακτηριστικά του Παρενάγκο είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Παρεναγκο
2485 Σέφλερ

Ο **Σέφλερ (Scheffler)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,8. Ανακαλύφθηκε το 1932 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του συμπατριώτη του αστρονόμου Χέλμουτ Σέφλερ.

## Φυσικά χαρακτηριστικά
Τα φυσικά χαρακτηριστικά του Σέφλερ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σεφλερ
2483 Γκουινεβέρε

μικρογραφία|3D μοντέλο του αστεροειδούς 2483 Γκουινεβέρε
Η **Γκουινεβέρε (Guinevere)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,813. Ανακαλύφθηκε το 1928 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από τη Γκουίνεβιρ, σύζυγο του βασιλιά Αρθούρου.

Κατά το μεγαλύτερο μέρος της τροχιάς της η Γκουινεβέρε βρίσκεται πέρα από τα εξώτατα όρια της Κύριας Ζώνης, φθάνοντας κατά το αφήλιο μέχρι την τροχιά του πλανήτη Δία.

## Φυσικά χαρακτηριστικά
Η μέση διάμετρος της Γκουινεβέρε εκτιμάται σε 44,17 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0433. Η Γκουινεβέρε περιστρέφεται γύρω από τον εαυτό της μία φορά κάθε 14 ώρες και 44 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Γκουινεβερε